Rijeka, 27. studenog 2019.

**NAJAVA DOGAĐANJA I POZIV ZA MEDIJE**

**VEČER KREATIVACA U SUSJEDSTVU OPATIJA EUROPSKE PRIJESTOLNICE KULTURE:**

**PREDSTAVLJANJE FINALISTA NATJEČAJA OKiZA 2019**

**U četvrtak, 28. studenog 2019.g. u 18 sati u Kulturnom centru Gervais u Opatiji** (Nikole Tesle 5, Opatija) održat će se **predstavljanje finalista natječaja OKiZA 2019 susjedstva Opatija**, **jednog od 27 susjedstava Europske prijestolnice kulture**.

**Program OKiZA** **(Opatijska kultura i zeleni aktivizam) provodi** **Udruga Žmergo** **u suradnji sa** **Savjetom mladih Grada Opatije**, a cilj je programa **podržati kreativce da inovativnim idejama daju doprinos razvoju kulturnih sadržaja na području grada Opatije**, smatrajući kako ključan čimbenik kulture čini angažiranost građana u stvaranju kulturnih sadržaja.

**Svoju kreativnu ideju finalisti će predstaviti stručnom žiriju i svoj zainteresiranoj javnosti**, a o konačnom će pobjedniku, uz **stručni žiri** koji se sastoji od tri člana, odlučivati i **publika** ocjenjujući kvalitetu predstavljene ideje. **Pobjednik natječaja će uz novčanu potporu u iznosu od 15.000,00 kn** (bruto) **moći ostvariti svoju ideju i doprinijeti pozitivnim kulturnim promjenama**.

Uz glazbene crtice izvođača **Jena the Man, prvih 100 sudionika ovog događanja očekuje i nagrada,** a bit će upriličeno i druženje uz delicije lokalnih ugostitelja.  
  
**Finalisti programa OKiZA 2019 i njihove kreativne ideje su:**

**Nikolina Janjić** – *Postavljanje javnih keramičkih pepeljara*

**Valentina Mesarić** – *Stara stvar – novo ruho*

**Tihana Karlović i Mateja Rusak** – *Female correspondence / Žensko dopisivanje*

**Sandra Ružić** – *Regata*

**Karla Mihić** – *No plastic Adriatic*

**Zoran Badurina** – *Mala besplatna knjižnica*  
**Sarawut Chutiwongpeti** – *Recycle Art Project***Sanja Albaneže** – *Đir po Kvarnere*  
**Diana Rosandić Živković** – *Prozno-pjesnički-likovni maraton Carmen Silva*  
**Maja Panic** – *Lotosi u moru*  
**Dora Mihaljević** – *Opatijski parapeti / Parapetti d Abbazia*

*Natječaj OKiZA 2019 provodi se u sklopu susjedstva Opatija, programskog pravca 27 susjedstava Rijeke 2020 - Europske prijestolnice kulture, sufinanciran je od strane Grada Opatije, a pruža platformu za promoviranje ideja, naročito mladim stvarateljima, ali i poduzetnicima, čije su ideje orijentirane na kulturne sadržaje, održivi razvoj i turizam ili “zero waste” koncept.*

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42